data.title: El TSJC confirma l'arxivament de la querella contra Buch pel Primer d'Octubre a Premià de Mar
data.context: La sala civil i penal del Tribunal Superior de Justícia de Catalunya (TSCJ) ha confirmat l'arxiu dictat pel magistrat instructor de la querella de la fiscalia contra el conseller d'Interior, Miquel Buch, pels suposats delictes de desobediència i prevaricació. La fiscalia l'acusava d'haver cedit locals per a la celebració de l'1-O quan era batlle de Premià de Mar. Ja s'havia dictat un primer arxiu de la querella al juliol, però la fiscalia l'havia recorregut. La defensa de Buch l'havia impugnat i ara el TSJC li dóna definitivament la raó. El Tribunal considera que l'Associació Catalana de Municipis (AMC), no va ser notificada ni requerida pel TC i que no tenia competència per fer actes executius tendents a facilitar la celebració del referèndum suspès, 'per la qual cosa el Sr. Buch en la seva condició de president de l'AMC no va poder incórrer en el delicte de desobediència als mandats del TC de què venia acusat pel Ministeri Fiscal' afirma en l'aute. A més, indica 'que resultaria 'paradoxal i poc comprensible' continuar la causa penal contra Buch per les seves actuacions com a president de l'ACM quan la Sala II del TS va disposar el sobreseïment lliure de la investigació duta a terme contra Neus Lloveras com a president de l'AMI, amb unes conductes 'coincidents' amb les de Buch.
data.text: Premià de Mar
data.id: P_2026_C_2026_Q1
data.question: De quina ciutat era batlle Miquel Buch?
data.text: Miquel Buch
data.id: P_2026_C_2026_Q2
data.question: Contra qui va presentar la fiscalia una querella?
data.text: desobediència i prevaricació
data.id: P_2026_C_2026_Q3
data.question: Quins delictes imputava la fiscalia a Miquel Buch?